Γ.Σ. Αμαρουσίου (καλαθοσφαίριση γυναικών)

Ο Γυμναστικός Σύλλογος Αμαρουσίου είναι ελληνικό αθλητικό σωματείο που δραστηριοποιείται στην περιοχή του Αμαρουσίου, στην Αττική. Ιδρύθηκε επίσημα το 1896 μετά τη νίκη του Mαρουσιώτη Σπύρου Λούη στο μαραθώνιο δρόμο των πρώτων σύγχρονων Ολυμπιακών Αγώνων. Οι αθλητές του αγωνίζονται με χρώματα το κίτρινο και το μαύρο.«Σύλλογος», πληροφορίες στον επίσημο ιστότοπο του συλλόγου.

Το τμήμα καλαθοσφαίρισης γυναικών του συλλόγου έχει τη νομική μορφή ερασιτεχνικού σωματείου. Χρησιμοποιεί ως έδρα το Δημοτικό Κλειστό Γυμναστήριο Αμαρουσίου, χωρητικότητας 1.350 θεατών, στη συνοικία του Αγίου Θωμά.«Κλειστό Δημοτικό Γυμναστήριο Αμαρουσίου», πληροφορίες στον ιστότοπο Stadia.gr.

 Ιστορική αναδρομή 

Κατά την αγωνιστική περίοδο 2006-07 η ομάδα του Αμαρουσίου δήλωσε συμμετοχή στο Πρωτάθλημα της Β' Κατηγορίας Γυναικών που διοργανώνει η Ε.Σ.Κ. Αττικής. Το μοναδικό Όμιλο της κατηγορίας συνέθεσαν 14 ομάδες. Έχοντας συλλέξει 15 νίκες και 9 ήττες, το Μαρούσι ολοκλήρωσε τις αγωνιστικές του υποχρεώσεις στην 5η θέση της κατάταξης. Το επόμενο φθινόπωρο επέστρεψε στα γήπεδα της ίδιας Κατηγορίας, ωστόσο η απόδοση του ήταν κατά πολύ χειρότερη. Με απολογισμό μόλις 5 νίκες και 26 αγώνες, κατετάγη στη 12η θέση του τελικού βαθμολογικού πίνακα του 2007-08 και κατά συνέπεια γνώρισε τον υποβιβασμό.

Την επόμενη χρονιά, 2008-09, το Πρωτάθλημα της Γ' Κατηγορίας Αττικής διοργανώθηκε με τη σύνθεση κοινού Ομίλου των 15 συλλόγων (ως εκ τούτου είχε και μακρύτερη της συνηθισμένης διάρκεια). Στο πλαίσιο αυτό, η νεανική ομάδα του Αμαρουσίου κατέλαβε την 6η θέση του τελικού βαθμολογικού πίνακα, παραμένοντας στο ίδιο επίπεδο. Η επόμενη περίοδος, 2009-10, ήταν περισσότερο επιτυχημένη για το Μαρούσι, που τερμάτισε στη 2η θέση του 2ου Ομίλου κατά το πέρας της Κανονικής Περιόδου. Έχοντας ήδη εξασφαλίσει την άνοδο, αντιμετώπισε κατόπιν σε αγώνα κατάταξης την ομάδα που τερμάτισε στην αντίστοιχη θέση του 1ου Ομίλου, την Άμιλλα Περιστερίου. Εκεί επικράτησε με σκορ 35-43 κλείνοντας τη χρονιά στην 3η θέση της Κατηγορίας.«Αποτελέσματα Γ' Ε.Σ.Κ.Α.: Υπερπρωταθλητής το Κορωπί», άρθρο στον ιστότοπο WePlayBall.gr, 7 Μαρτίου 2010.«Ανέβηκε το Κορωπί», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής.«Επιτυχίες του Γ.Σ. Αμαρουσίου», άρθρο στον ιστότοπο «Αμαρυσία», 13 Μαΐου 2010.

Την αγωνιστική περίοδο 2010-11 το Μαρούσι συμμετείχε στην αγωνιστική δράση της Β' Κατηγορίας, κλείνοντας την κανονική περίοδο με 15 νίκες και 7 ήττες. Την ίδια συγκομιδή είχε και ο Προμηθέας Χαλανδρίου, ωστόσο, βάσει των μεταξύ τους αποτελεσμάτων το Μαρούσι κατετάγη υψηλότερα στην τελική βαθμολογία και συγκεκριμένα στην 4η θέση.«Αποτελέσματα Β' Ε.Σ.Κ.Α.: Πρωτάθλημα για Αμαζόνες! Play off για τους υπόλοιπους!», άρθρο στον ιστότοπο WePlayBall.gr, 28 Μαρτίου 2011. Ακολούθησε διαδικασία Play-offs ανάμεσα στο Μαρούσι και τον Άρη Πετρούπολης. Η διαδικασία όριζε πως την άνοδο στην Α' Κατηγορία θα πετύχαινε η ομάδα που πρώτη θα έφτανε στις 3 νίκες μεταφέροντας τα αποτελέσματα της κανονικής περιόδου. Ο Άρης ήδη είχε πετύχει δύο νίκες και εν τέλει πέτυχε άμεσα την τρίτη που χρειαζόταν (43-33).«Β' Ε.Σ.Κ.Α. Play-Offs: Άνοδος για Άρη και προβάδισμα για Α.Ε.Κ.!», άρθρο στον ιστότοπο WePlayBall.gr, 1 Απριλίου 2011. Το καλοκαίρι αυτό ο προπονητής Κώστας Καραμπελιάς παρέδωσε τη σκυτάλη στην Έλενα Μοάτσου.

Στη διάρκεια της επόμενης περιόδου 2011-12 το Μαρούσι είχε απολογισμό 8 νίκες και 14 ήττες, χωρίς να καταφέρει να εισέλθει στη διαδικασία των Play-Offs. Στον τελικό βαθμολογικό πίνακα βρέθηκε στην 8η θέση, με ασφάλεια πάνω από τη ζώνη του υποβιβασμού.«Αποτελέσματα Β' Ε.Σ.Κ.Α.: Έπεσαν Δαφνί και Τούφα, τρίτη η Πεύκη!» , άρθρο στον ιστότοπο WePlayBall.gr, 18 Μαρτίου 2012.«Βγήκαν τα ζευγάρια στη Β' Ε.Σ.Κ.Α.» , άρθρο στον ιστότοπο WomenSports.gr, 18 Μαρτίου 2012. Ανάλογης δυναμικής ήταν η πορεία της ομάδας και τη χρονιά 2012-13 οπότε και ολοκλήρωσε τις αγωνιστικές της υποχρεώσεις στην 6η θέση της τελικής βαθμολογίας της Β' Κατηγορίας Ε.Σ.Κ.Α., μένοντας ξανά εκτός Play-offs. Πιο συγκεκριμένα συγκέντρωσε 10 νίκες και 12 ήττες απέναντι σε 11 αντιπάλους. Ισοβάθμισε με τον Παπάγου, που κατετάγη, όμως, χαμηλότερα λόγω των μεταξύ τους αποτελεσμάτων.«Αποτελέσματα Β' Ε.Σ.Κ.Α.: Τέλος στην κανονική περίοδο, "βολεύτηκαν" Φιλαθλητικός και Κουκουβάουνες, αγωνία για Παλλήνη!», άρθρο στον ιστότοπο WePlayBall.gr, 21 Μαρτίου 2013. Τον Ιούνιο του 2013 ανέλαβε καθήκοντα πρώτου προπονητή ο Ραλφ Μπρόμπεργκερ.«Μπρόμπεργκερ αντί Μουάτσου στο Μαρούσι!», άρθρο στον ιστότοπο WePlayBall.gr, 11 Ιουνίου 2013. Την αγωνιστική περίοδο 2013-14, πάντα στη Β' Κατηγορία, το Μαρούσι συνέλεξε 11 νίκες και 11 ήττες κλείνοντας τη χρονιά στην 7η θέση της κατάταξης. Η θέση αυτή άφησε τις «κιτρινόμαυρες» και πάλι εκτός Play-Offs, σήμαινε όμως και τη χωρίς προβλήματα παραμονή τους στην κατηγορία.«Αποτελέσματα Β' Ε.Σ.Κ.Α.: Αήττητο πρωτάθλημα για Α.Ε.Κ. Περιστερίου, στα πλέι οφ ο Θρίαμβος!», άρθρο στον ιστότοπο WePlayBall.gr, 26 Μαρτίου 2014. Στην αρχή της περιόδου η διοίκηση του συλλόγου ανέθεσε την εποπτεία του γυναικείου τμήματος στους «οργανωμένους» οπαδούς του Γ.Σ. Αμαρουσίου.«Μαρούσι: Οι Ultras και τα κορίτσια τους!», άρθρο στον ιστότοπο Basketworld.gr, 25 Ιανουαρίου 2014.

Συνεχίζοντας στη Β' Κατηγορία την περίοδο 2014-15, το Μαρούσι διεκδίκησε την άνοδο απέναντι σε 11 ομάδες. Η Κανονική Περίοδος ολοκληρώθηκε με 12 νίκες σε 22 αγώνες, κάτι που οδήγησε την ομάδα στην 5η θέση της τελικής βαθμολογίας. Τον ίδιο απολογισμό είχε και ο Γ.Α.Ο. Κουκουβάουνων, ο οποίος λόγω των μεταξύ τους αποτελεσμάτων κατετάγη μία θέση χαμηλότερα.«Αποτελέσματα Β' Ε.Σ.Κ.Α.: Σε μπαράζ κρίνεται ο πρωταθλητής, στα πλέι οφ το Μαρούσι!», άρθρο στον ιστότοπο WePlayBall.gr, 2 Απριλίου 2015. Ακολούθησε διαδικασία Play-offs στα οποία το Μαρούσι κλήθηκε να αντιμετωπίσει τα Καλύβια Θορικού σε σειρά αγώνων που θα κρινόταν στις τρεις νίκες. Επειδή μεταφέρονταν τα αποτελέσματα της κανονικής περιόδου, τα Καλύβια προηγούνταν ήδη 2-0 στα μεταξύ τους παιχνίδια. Εν τέλει πέτυχαν και τρίτη νίκη με σκορ 56-42,«Αποτελέσματα Play Off Β' Ε.Σ.Κ.Α.: Ανέβηκαν τα Καλύβια, προβάδισμα για ΜΕΛΑΣ!», άρθρο στον ιστότοπο WePlayBall.gr, 16 Απριλίου 2015. αφήνοντας το Μαρούσι να διαγωνιστεί πλέον σε αγώνα κατάταξης με τον Α.Ο. Παγκρατίου για την 4η και 5η θέση της τελικής κατάταξης. Στον αγώνα αυτό, που διεξήχθη στο Κλειστό του Μετς, οι «κιτρινόμαυρες» νίκησαν με σκορ 56-55.«Αποτελέσματα Μπαράζ Β Ε.Σ.Κ.Α.: Τέταρτο το Μαρούσι, περιμένει για Α κατηγορία!», άρθρο στον ιστότοπο WePlayBall.gr, 1 Μαΐου 2015.

Το καλοκαίρι του 2015 καθήκοντα πρώτης προπονήτριας ανέλαβε η Αντριάννα Τσουμάνη με συνεργάτιδα την Πηνελόπη Γιακουμάτου. Το Μαρούσι συνέχισε την πορεία του στη Β' Κατηγορία και την περίοδο 2015-16, διεκδικώντας την άνοδο απέναντι σε 11 αντιπάλους. Στην τελική βαθμολογία η ομάδα κατέλαβε την 6η θέση, μένοντας εκτός Play-Offs.«Αποτελέσματα Β' Ε.Σ.Κ.Α.: Δεύτερος ο Εύνικος, χαμένος ο Αρης Χολαργού!», άρθρο στον ιστότοπο WePlayBall.gr, 2 Απριλίου 2016.«Διαμορφώθηκαν τα ζευγάρια των πλέι οφ», άρθρο στον ιστότοπο Woman2Woman.gr, 31 Μαρτίου 2016. Ο απολογισμός της χρονιάς ήταν 13 νίκες και 9 ήττες. Την ίδια χρονιά το Μαρούσι συμμετείχε και στο Κύπελλο Αττικής. Εντάχθηκε στη διαδικασία από την 1η Αγωνιστική της Α' Φάσης όπου και γνώρισε άμεσα την ήττα από τον Άγιο Θωμά Γουδί με σκορ 46-52.«Αποτελέσματα Κυπέλλου ΕΣΚΑ: Ξεκίνησε η σεζόν!», άρθρο στον ιστότοπο WePlayBall.gr, 17 Σεπτεμβρίου 2015.

 Πρόσωπα 
+ΠροπονητέςΕθνΟνοματεπώνυμοΘητεία  Κώστας Καραμπελιάς  ??? - 2011  Έλενα Μοάτσου  2011 - Ιουν 2013   Ραλφ Μπρόμπεργκερ  Ιουν 2013 - 2015  Αντριάννα Τσουμάνη  2015 - ?
<div style="clear: both">

 Παραπομπές 

 Εξωτερικοί σύνδεσμοι 

 Γ.Σ. Αμαρουσίου, επίσημος ιστότοπος.


 Κλειστό Γυμναστήριο Αγίου Θωμά Αμαρουσίου, πληροφορίες στον ιστότοπο Stadia.gr.
 Κλειστό Γυμναστήριο Αγίου Θωμά Αμαρουσίου , πληροφορίες στον ιστότοπο Gipeda.gr.

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος